Diari Oficial de la Generalitat Valenciana


Sumari del DOGV 6565, del 14-07-2011 (2011/7565)

Notificació de la sentència dictada en el judici ordinari número 84/2010.
-------------------------------------------------------------------------

### Dades del document

Número de DOGV
:   6565

Data del DOGV
:   14-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7565


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 84/2010. [2011/7565]  
Judici ordinari 000084/2010  
Demandant: Inter Servis Valencia, SL.  
Procurador: Rafael Francisco Alario Mont.  
Demandat: Maguti, SL.  
Procurador/a: -  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu, se segueixen actuacions de judici ordinari 000084/2010 a instàncies d'Inter Servis Valencia, SL, representada pel procurador Rafael Francisco Alario Mont, contra Maguti, SL, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades a la demandada en parador ignorat, Maguti, SL. L'encapçalament i la part dispositiva de la sentència esmentada són, literalment, com es diu tot seguit:  
«Sentència número 158/2011  
València, 17 de maig de 2011.  
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist aquestes actuacions de judici ordinari número 84/2010, promogudes a instàncies de la procuradora Lucía Espí Nieto, en representació de la mercantil Inter Servis Valencia, SL, amb l'assistència del lletrat Vicente Cano, contra l'entitat mercantil Maguti, SL, declarada en rebel·lia processal, per a reclamar una quantitat derivada de transports, d'acord amb els següents:   
/.../  
Dispositiva  
Estime de forma íntegra la demanda formulada pel procurador el senyor Alario Mont, en representació de la mercantil Inter Servis Valencia, SL, contra l'entitat mercantil Maguti, SL, declarada en rebel·lia processal, representada per la procuradora la senyora Gastaldi Orquin, i condemne l'entitat demandada a pagar a l'actora la suma de 16.489,04 euros més els interessos moratoris establits en la Llei 3/2004, des del venciment de les factures (que fins al 18 de gener de 2010 pujaven a 6.783,19 euros) i les costes causades en aquesta instància.  
  
Porteu l'original d'aquesta resolució al llibre d'interlocutòries definitives i deixeu-ne testimoniança en les actuacions.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
  
Aquesta és la sentència, que pronuncie, mane i firme».  
  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la LEC, expedisc aquest edicte.  
  
València, 17 de maig de 2011.- El secretari judicial: Jorge Víctor Iglesias de Baya.